text: Bukowski Auktioner
  
  publiceret: 2017-05-02 07:33:55+02:00
  Bukowski Auktioner, svensk auktionsfirma i Stockholm, grundlagt i 1870 af den polskfødte kunsthandler og numismatiker Henryk Bukowski (1839-1900).
  Han afholdt en lang række kunst- og møntauktioner og erhvervede selv en stor samling svenske pengesedler (nu i Kungliga Myntkabinettet).
  Der afholdes auktioner i Stockholm og Helsinki (tidl. også i Malmø), tillige i Oslo i perioden 1989-91 og i København 1990-94.